Spoločný návrh NARIADENIE RADY ktorým sa mení nariadenie Rady (EÚ) č. 1284/2009, ktorým sa zavádzajú určité osobitné reštriktívne opatrenia voči Guinejskej republike /* JOIN/2014/014 final - 2014/0113 (NLE) */





DÔVODOVÁ SPRÁVA 1. nariadením Rady (EÚ) č. 1284/2009[1] z 22. decembra 2009 sa zaviedli určité reštriktívne opatrenia voči Guinejskej republike v súlade so spoločnou pozíciou 2009/788/SZBP[2] (nahradenou rozhodnutím Rady 2010/638/SZBP[3]). Tieto opatrenia zahŕňajú zákaz poskytovania technickej a finančnej pomoci a iných služieb týkajúcich sa vojenského vybavenia a embargo na vybavenie, ktoré by sa mohlo použiť na vnútornú represiu. 2. Rada pripravuje rozhodnutie, ktorým sa mení rozhodnutie Rady 2010/638/SZBP s cieľom zrušiť zbrojné embargo a embargo na vybavenie, ktoré by sa mohlo použiť na vnútornú represiu. 3. Na zrušenie týchto opatrení je potrebné opatrenie na úrovni EÚ. 4. Nariadenie Rady (EÚ) č. 1284/2009 by sa preto malo zmeniť. 2014/0113 (NLE) Spoločný návrh NARIADENIE RADY ktorým sa mení nariadenie Rady (EÚ) č. 1284/2009, ktorým sa zavádzajú určité osobitné reštriktívne opatrenia voči Guinejskej republike RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 215 ods. 1, so zreteľom na rozhodnutie Rady 2010/638/SZBP o reštriktívnych opatreniach voči Guinejskej republike[4], so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Komisie, keďže: (1) Nariadením Rady (EÚ) č. 1284/2009[5] sa zaviedli určité reštriktívne opatrenia voči Guinejskej republike v súlade so spoločnou pozíciou Rady 2009/788/SZBP[6] (nahradenou rozhodnutím Rady 2010/638/SZBP). Tieto opatrenia zahŕňajú zákaz poskytovania technickej a finančnej pomoci a iných služieb týkajúcich sa vojenského vybavenia a embargo na vybavenie, ktoré by sa mohlo použiť na vnútornú represiu. (2) Rada prijala … marca 2014 rozhodnutie 2014/…../SZBP, ktorým sa mení rozhodnutie Rady 2010/638/SZBP a zrušuje zbrojné embargo a embargo na vybavenie, ktoré by sa mohlo použiť na vnútornú represiu. (3) Niektoré aspekty zrušenia týchto opatrení patria do rozsahu pôsobnosti Zmluvy o fungovaní Európskej únie, a preto je na ich vykonávanie potrebné regulačné opatrenie na úrovni Únie, najmä v záujme zabezpečenia ich jednotného uplatňovania hospodárskymi subjektmi vo všetkých členských štátoch. (4) Nariadenie Rady (EÚ) č. 1284/2009 by sa malo zodpovedajúcim spôsobom zmeniť, PRIJALA TOTO NARIADENIE: Článok 1 Nariadenie (EÚ) č. 1284/2009 sa mení takto: 1. V článku 1 sa písmená a), b) a c) vypúšťajú. 2. Články 2, 3, 4 a 5 sa vypúšťajú. 3. Príloha I sa vypúšťa. 4. Príloha III sa nahrádza znením uvedeným v prílohe k tomuto nariadeniu. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda […] [1] Ú. v. EÚ L 346, 23.12.2009, s. 26. [2] Ú. v. EÚ L 281, 28.10.2009, s. 7. [3] Ú. v. EÚ L 280, 26.10.2010, s. 10. [4] Ú. v. EÚ L 280, 26.10.2010, s. 10. [5] Nariadenie Rady (EÚ) č. 1284/2009 z 22. decembra 2009, ktorým sa zavádzajú určité osobitné reštriktívne opatrenia voči Guinejskej republike (Ú. v. EÚ L 346, 23.12.2009, s. 26). [6] Spoločná pozícia Rady 2009/788/SZBP z 27. októbra 2009 o reštriktívnych opatreniach voči Guinejskej republike (Ú. v. EÚ L 281, 28.10.2009, s. 7). PRÍLOHA k spoločnému návrhu NARIADENIA RADY, ktorým sa mení nariadenie Rady (EÚ) č. 1284/2009, ktorým sa zavádzajú určité osobitné reštriktívne opatrenia voči Guinejskej republike „PRÍLOHA III Webové stránky s informáciami o príslušných orgánoch a adresa na informovanie Európskej komisie BELGICKO http://www.diplomatie.be/eusanctions BULHARSKO http://www.mfa.bg/en/pages/135/index.html ČESKÁ REPUBLIKA http://www.mfcr.cz/mezinarodnisankce DÁNSKO http://um.dk/da/politik-og-diplomati/retsorden/sanktioner/ NEMECKO http://www.bmwi.de/DE/Themen/Aussenwirtschaft/aussenwirtschaftsrecht,did=404888.html ESTÓNSKO http://www.vm.ee/est/kat_622/ ÍRSKO http://www.dfa.ie/home/index.aspx?id = 28519 GRÉCKO http://www.mfa.gr/en/foreign-policy/global-issues/international-sanctions.html ŠPANIELSKO http://www.exteriores.gob.es/Portal/es/PoliticaExteriorCooperacion/GlobalizacionOportunidadesRiesgos/Documents/ORGANISMOS%20COMPETENTES%20SANCIONES%20INTERNACIONALES.pdf FRANCÚZSKO http://www.diplomatie.gouv.fr/autorites-sanctions/ CHORVÁTSKO http://www.mvep.hr/sankcije TALIANSKO http://www.esteri.it/MAE/IT/Politica_Europea/Deroghe.htm CYPRUS http://www.mfa.gov.cy/sanctions LOTYŠSKO http://www.mfa.gov.lv/en/security/4539 LITVA http://www.urm.lt/sanctions LUXEMBURSKO http://www.mae.lu/sanctions MAĎARSKO http://www.kulugyminiszterium.hu/kum/hu/bal/Kulpolitikank/nemzetkozi_szankciok/ ΜΑLTA https://www.gov.mt/en/Government/Government%20of%20Malta/Ministries%20and%20Entities/Officially%20Appointed%20Bodies/Pages/Boards/Sanctions-Monitoring-Board-.aspx HOLANDSKO www.rijksoverheid.nl/onderwerpen/internationale-vrede-en-veiligheid/sancties RAKÚSKO http://www.bmeia.gv.at/view.php3?f_id = 12750&LNG = en&version= POĽSKO http://www.msz.gov.pl PORTUGALSKO http://www.portugal.gov.pt/pt/os-ministerios/ministerio-dos-negocios-estrangeiros/quero-saber-mais/sobre-o-ministerio/medidas-restritivas/medidas-restritivas.aspx RUMUNSKO http://www.mae.ro/node/1548 SLOVINSKO http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVENSKO http://www.mzv.sk/sk/europske_zalezitosti/europske_politiky-sankcie_eu FÍNSKO http://formin.finland.fi/kvyhteistyo/pakotteet ŠVÉDSKO http://www.ud.se/sanktioner SPOJENÉ KRÁĽOVSTVO https://www.gov.uk/sanctions-embargoes-and-restrictions Adresa na informovanie Európskej komisie: European Commission Service for Foreign Policy Instruments (FPI) EEAS 02/309 B-1049 Brussels Belgicko E-mail: relex-sanctions@ec.europa.eu“